Dibertsitate Biologikoaren Nazioarteko Eguna

Dibertsitate Biologikoaren Nazioarteko Eguna (edo Biodibertsitatearen Nazioarteko Eguna) biodibertsitateari Buruzko sentsibilizazioa sustatzeko Nazio Batuek erabakitako nazioarteko eguna da.  Gaur egun maiatzaren 22an ospatzen da.

Dibertsitate Biologikoaren Nazioarteko Eguna Nazio Batuen Garapenerako Agendaren Garapen Jasangarrirako Helburuen barruan sartu zen 2015etik aurrera. Nazioarteko lankidetzan oinarritutako ekimen zabal honetan, biodibertsitatearen inguruko hainbat arazo jorratzen dira: nekazaritza iraunkorra, desertifikazioa, lurzoruaren degradazioa eta lehorteak, ura eta saneamenduaren arazoa, osasuna eta garapen jasangarria, energia, zientzia, teknologia eta berrikuntza, ezagutza eta formazio trukea, hirienerresilientzia eta egokitzapena, garraio jasangarria, klima-aldaketa eta hondamendi-arriskuen murrizketa, itsasoak eta ozeanoak, basoak, gizatalde zaurgarriak (herri indigenak barne), eta elikadura-segurtasuna.  Bioaniztasunak garapen iraunkorrean duen funtsezko eginkizuna Río+20ren azken dokumentu batean jaso zen: "Nahi dugun mundua: Etorkizuna guztiontzat" dokumentuan, hain zuzen.

Nazio Batuen Nagusiaren Bigarren Batzordeak 1993an erabaki zuenetik 2000ra arte, abenduaren 29an ospatzen zen, Dibertsitate Biologikoari buruzko Hitzarmena indarrean sartu zela ospatzeko. 2000ko abenduaren 20an data aldatzea erabaki zen, ordea, eta maiatzaren 22ra aldatu zen, 1992an, egun horretan, Hitzarmena Rio de Janeiroko Lurraren Gailurrean onartu zela ospatzeko, baina baita, neurri batean, abenduaren amaieran izaten diren beste hainbat ospakizunekin batera ez gertatzeko.

 Gaiak 
Urtea Urte bakoitzeko gai nagusia  2000 Basoko bioaniztasuna 2003 Biodibertsitatea eta pobrezia arintzea: garapen jasangarrirako erronkak 2004 Biodibertsitatea: Elikadura, Ura eta Osasuna Guztiontzat 2005 Biodibertsitatea: Bizitza Asegurua Gure Mundu Aldakorrarentzat 2006 Lehorreko biodibertsitatea babestea 2007 Biodibertsitatea eta Klima Aldaketa 2008 Biodibertsitatea eta Nekazaritza 2009 Espezie Arrotz Inbaditzaileak 2010 Biodibertsitatea, Garapena eta pobrezia murriztea 2011 Basoko Biodibertsitatea 2012 Itsas Biodibertsitatea 2013 Ura eta Biodibertsitatea 2014 Uharteetako Biodibertsitatea 2015 Dibertsitate Biologikoari buruzko Hitzarmena 2016 Biodibertsitatea barneratzea; Pertsonei eta haien bizibideei eustea 2017 Biodibertsitatea eta Turismo Iraunkorra 2018 Biodibertsitatearen aldeko Ekintzaren 25 Urteak Ospatzen 2019 Gure Biodibertsitatea, Gure Elikadura, Gure Osasuna 2020 Gure irtenbideak naturan daude 2021 #ForNature irtenbidearen parte gara 2022 Bizitza guztientzako etorkizun partekatu bat eraikitzea

 Erreferentziak 

 Kanpo estekak 

 2015 osteko Garapen Agenda
 Gizakiaren lekua munduan kontuan hartuta", 2014ko maiatzaren 22a
 Garapen Iraunkorreko Helburuak
 "Nahi dugun mundua: guztientzako etorkizuna"

Kategoria:Nazio Batuen egunak
Kategoria:Bioaniztasuna
Kategoria:Nazioarteko egunak